ໃນຕອນບ່າຍຂອງວັນທີ 20 ເມສາ 2017 ນີ້, ຢູ່ທີ່ສະພາ ແຫ່ງຊາດ, ທ່ານນາງ ສວນສະ ຫວັນ ວິຍະເກດ ກຳມະການສຳ ຮອງສູນກາງພັກ, ກຳມະການຄະ ນະປະຈຳສະພາແຫ່ງຊາດ, ເລຂາ ທິການສະພາແຫ່ງຊາດ ໄດ້ຖະແຫຼງຂ່າວກ່ຽວກັບການດຳເນີນກອງ ປະຊຸມສະໄໝສາມັນເທື່ອທີ 3 ຂອງ ສະພາແຫ່ງຊາດຊຸດທີ VIII ໂດຍ ໃຫ້ຮູ້ວ່າ: ກອງປະຊຸມ ຈະໄດ້ໄຂຂຶ້ນໃນວັນທີ 25 ເມສາ 2017 ີ່ຫໍປະຊຸມແຫ່ງຊາດ, ນະ ຄອນຫຼວງ ວຽງຈັນ ແລະ ຈະ ດຳເນີນໄປເຖິງວັນທີ 18 ພຶດສະ ພາ 2017 ເຊິ່ງຈະໃຊ້ເວລາດຳ ເນີນກອງປະຊຸມທັງໝົດ 17 ວັນ ( ບໍ່ລວມວັນພັກລັດຖະການ).
ເຊິ່ງກອງປະຊຸມສະສາມັນ ເທື່ອທີ 3 ຂອງສະພາແຫ່ງຊາດ ຊຸດທີ VIII ນີ້ຈະໄດ້ຮັບຟັງການ ລາຍງານ, ພິຈາລະນາ ແລະ ຕົກ ລົງບັນຫາສຳຄັນຕ່າງໆ ເຊັ່ນ: ຟັງການລາຍງານໂດຍສັງເຂບ ຂອງທ່ານນາຍົກລັດຖະ ມົນຕີ ກ່ຽວກັບການຈັດຕັ້ງປະຕິບັດ ວຽກງານຈຸດສຸມໃນໄລຍະ 6 ເດືອນຜ່ານມາ ແລະ ທິດທາງ ແຜນການຈຸດສຸມໃນ 6 ເດືອນຕໍ່ ໜ້າຂອງລັດຖະບານປີ 2017, ຮັບຟັງການລາຍງານຂອງລັດ ຖະມົນຕີກະຊວງແຜນ ການ ແລະ ການລົງທຶນກ່ຽວກັບການຈັດ ຕັ້ງປະຕິບັດແຜນພັດທະນາເສດ ຖະກິດ-ສັງຄົມໝົດປີ 2016 ແລະ ການຜັນຂະຫຍາຍການ ຈັດຕັ້ງປະຕິບັດແຜນປີ 2017, ຮັບຟັງການລາຍງານຂອງລັດ ຖະມົນຕີກະຊວງ ການເງິນກ່ຽວ ກັບບົດສະຫຼຸບສະພາບການຈັດ ຕັ້ງປະຕິບັດແຜນງົບປະມານ ແຫ່ງລັດ 3 ເດືອນຂ້າມຜ່ານ ທ້າຍປີ 2016, ບົດລາຍງານ ສະ ພາບການຈັດຕັ້ງປະຕິບັດ ແຜນງົບປະມານແຫ່ງລັດງວດ 1 ປີ 2017 ແລະ ຄາດຄະເນ ທິດທາງແຜນການ 6 ເດືອນ ຕົ້ນປີ 2017, ຮັບຟັງການລາຍ ງານຂອງກະຊວງອຸດສາຫະກຳ ແລະ ການຄ້າກ່ຽວກັບສະພາບ ການຄຸ້ມຄອງສິນຄ້າ, ອັດຕາ ເງິນເຟີ້, ອັດຕາແລກປ່ຽນທີ່ ພວມກະທົບຕໍ່ຜົນຜະ ລິດ, ການ ດຳລົງຊີວິດຂອງສັງຄົມ, ທິດ ທາງ ແລະ ມາດຕາການແກ້ໄຂ ໃນຕໍ່ໜ້າ; ວຽກງານຂອງອົງ ການກວດສອບແຫ່ງລັດຈະໄດ້ພິ ຈາລະນາຮັບຮອງເອົາບົດລາຍ ງານການເຄື່ອນໄຫວວຽກງານ 5 ປີ(2012- 2016) ແລະ ທິດ ທາງວຽກງານ 5 ປີ ( 2017-2021 ) ຂອງອົງການກວດ ສອບແຫ່ງລັດ ແລະ ພິຈາລະ ນາຮັບຮອງເອົາການເລືອກຕັ້ງ ປະທານອົງການກວດສອບແຫ່ງ ລັດ;ວຽກງານຂອງອົງການ ໄອຍະການ ປະຊາຊົນ ແລະ ສານ ປະຊາຊົນສູງສຸດກ່ຽວກັບການ ປະຕິບັດວຽກງານຂອງຕົນ ໃນໄລ ຍະຜ່ານມາ ແລະ ກຳນົດ ທິດທາງໃນຕໍ່ໜ້າໄດ້ພິຈາລະ ນາຮັບຮອງເອົາບົດລາຍງານ ການ ເຄື່ອນໄຫວຂອງຄະນະ ປະ ຈຳສະ ພາແຫ່ງຊາດລະຫວ່າງ ສອງກອງປະຊຸມສະພາແຫ່ງ ຊາດ, ແຕ່ກອງປະຊຸມສະໄໝສາ ມັນເທື່ອທີ 2 ຫາກອງປະຊຸມສະ ໄໝສາມັນເທື່ອທີ 3 ແລະ ກອງ ປະຊຸມສະໄໝສາມັນເທື່ອທີ 4 ຂອງສະພາແຫ່ງຊາດ ຊຸດທີ VIII, ພິຈາລະນາຮັບຮອງເອົາການ ສະເໜີແຕ່ງຕັ້ງຮອງປະທານກຳ ມາທິການສະພາແຫ່ງຊາດຕາມ ການສະເໜີຂອງຄະນະປະຈຳ ສະພາແຫ່ງຊາດ ແລະ ຮັບຮອງ ການຊີ້ແຈງຂອງພາກສ່ວນ ກ່ຽວຂ້ອງຕາມ ຄໍາສະເໜີ ຂອງ ສັງຄົມຜ່ານໂທລະສັບສາຍດ່ວນ ຂອງກອງປະຊຸມສະໄໝສາມັນ ຂອງສະພາແຫ່ງຊາດຊຸດທີ VIII; ພ້ອມກັນນີ້, ຍັງຈະໄດ້ພິຈາລະ ນາຮັບຮອງເອົາກົດໝາຍສ້າງ ໃໝ່, ກົດໝາຍສະບັບປັບປຸງ ແລະ ປະກອບຄຳຄິດ ຄຳເຫັນໃສ່ ກົດໝາຍລວມທັງໝົດ14ສະ ບັບ.